Ökuferðin : Frá Reykjavík er ekið um Hvalfjarðargöng og áfram þjóðveg 1 . Þegar komið er yfir Laxá er beygt til hægri Leirársveitarveg ( 504 ) . Ekið er þar til komið er að afleggjara að bæjunum Tunga og Efra-Skarð og hefst þar gangan ( sjá kort ) . Gangan : Frá Efra-Skarði er gengið á brattann og haldið undir Skarðshyrnuna og vestur með henni . Gengið er upp í skarð á milli Rauðahnúks og Skarðshyrnu og er síðan haldið upp hrygginn þar til komið er upp á hyrnuna . Þá tekur við breiður og aflíðandi hryggur . Síðasti hlutinn upp á sjálft Heðarhornið ( 1.053m. ) er nokkuð brattur . Hægt er að fara sömu leið niður eða halda niður í Skarðsdal og ganga niður með Skarðsá . Heildargöngutími : Ganga tekur í heild um 6 tíma ( upp og niður ) . Hæðarhækkun : 973 metrar Gönguvegalengd : 11,5 kílómetrar ( upp og niður )